CELEX: 62015TN0147
Language: hr
Date: 2015-03-30 00:00:00
Title: Predmet T-147/15: Tužba podnesena 30. ožujka 2015. – Češka Republika protiv Komisije

29.6.2015   
            
            
               HR
            
            
               Službeni list Europske unije
            
            
               C 213/38
            
         Tužba podnesena 30. ožujka 2015. – Češka Republika protiv Komisije
   (Predmet T-147/15)
   (2015/C 213/63)
   Jezik postupka: češki
   
      Stranke
   
   
      Tužitelj: Češka Republika (zastupnici: M. Smolek, T. Müller, J. Očková i J. Vláčil, u svojstvu agenata)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi Odluku Komisije BUDG/B/3/RDL D(15)217973 od 20. siječnja 2015. kojom se Češkoj Republici odbija zahtjev za oslobođenje od obveze stavljanja na raspolaganje vlastitih sredstava u iznosu od 5 3 9 76  340 CZK na temelju članka 17. stavka 2. Uredbe Vijeća (EZ, Euratom) br. 1150/2000 (1);
            
         
               —
            
            
               naloži Europskoj komisiji snošenje troškova.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe dva tužbena razloga.
   
            
               1.
            
            
               Prvi tužbeni razlog, u okviru kojeg se navodi povreda članka 17. stavaka 1. i 2. Uredbe Vijeća br. 1150/2000.
               
                           —
                        
                        
                           S tim u vezi tužitelj navodi da je Komisija donijevši pobijanu odluku povrijedila članak 17. stavke 1. i 2. Uredbe Vijeća br. 1150/2000 time što je nepravilno zaključila da Češka Republika nije poduzela sve potrebne mjere da Komisiji stavi na raspolaganje iznos vlastitih sredstava Unije i time što ona zahtijeva da joj se stavi na raspolaganje iznos koji nije bilo moguće ubrati iz razloga koji se ne mogu pripisati Češkoj Republici.
                        
                     
         
            
               2.
            
            
               Drugi tužbeni razlog, u okviru kojeg se navodi povreda članka 41. Povelje Europske unije o temeljnim pravima i prava Češke Republike na obranu.
               
                           —
                        
                        
                           S tim u vezi tužitelj tvrdi da je Komisija donošenjem pobijane odluke povrijedila članak 41. Povelje Europske unije o temeljnim pravima i pravo Češke Republike na obranu time što Češkoj Republici nije omogućila da svrhovito i djelotvorno iznese svoje stajalište.
                        
                     
         
      (1)  Uredba Vijeća (EZ, Euratom) br. 1150/2000 od 22. svibnja 2000. o provedbi Odluke br. 94/728/EZ, Euratom o sustavu vlastitih sredstava Zajednica (SL 2000 L 130, str. 1.) (SL, posebno izdanje na hrvatskom jeziku, poglavlje 1., svezak 1., str. 12.).